text: [{"text_idx": "#000002", "text": "- Ta\u00f0 er als eingin feria at ver\u00f0a settur i\u0301 so\u0301ttarhald a\u0301 Hotel Va\u0301gum. Portalurin hevur fingi\u00f0 skriv fra\u0301 einum av teimum avbyrgdu"}, {"text_idx": "#000003", "text": "Gardinurnar a\u0301 hotellkamarinum eru drignar fyri, so forvitin fo\u0301lk uttanfyri ikki kunnu si\u0301ggja inn"}, {"text_idx": "#000004", "text": "Ta\u00f0 ljo\u0301\u00f0a\u00f0i annars sum um, at ta\u00f0 n\u00e6stan skuldi vera ein eyka feria hja\u0301 teimum, sum vo\u0301r\u00f0u sett i\u0301 so\u0301ttarhald a\u0301 Hotel Va\u0301gum. At tey einki skuldu mangla, og at tey yvirh\u00f8vur skuldu hava ta\u00f0 gott sum gj\u00f8rligt."}, {"text_idx": "#000005", "text": "Men so er ikki. I\u0301 hvussu so er ikki hja\u0301 perso\u0301ninum, sum i\u0301 dag letur hoyra fra\u0301 s\u00e6r, og hevur lati\u00f0 Portalinum eitt skriv, har vi\u00f0komandi sigur fra\u0301 hvussu ta\u00f0 er at sita avbyrgdur handan myrkalegningsgardinur a\u0301 einum kamari a\u0301 Hotel Va\u0301gum."}, {"text_idx": "#000006", "text": "Ors\u00f8kin til at sv\u00f8rtu gardinurnar eru fyri vindeyga\u00f0 er, at ta\u00f0 javnan st\u00f8\u00f0ga bilar uttanfyri og taka myndir, grei\u00f0ir perso\u0301nurin fra\u0301."}, {"text_idx": "#000008", "text": "- Eg havi ta\u00f0 ikki gott vi\u00f0 at sita avbyrgd/ur, men ongin hevur bjo\u0301\u00f0a\u00f0 m\u00e6r sa\u0301larhja\u0301lp, skrivar perso\u0301nurin millum anna\u00f0."}, {"text_idx": "#000009", "text": "Einasta samband, i\u00f0 vi\u00f0komandi hevur vi\u00f0 heilsuverki\u00f0 er, at l\u00e6kni ringir av og a\u0301 og spyr eftir, um tey hava sju\u0301kuey\u00f0kenni."}, {"text_idx": "#000010", "text": "Og a\u0301 matinum, sum ver\u00f0ur settur uttan fyri kamarshur\u00f0ina, stendur \u201dHetta er til corona fo\u0301lkini\u201d. Hvi\u0301 skulu tey stemplast sum corona fo\u0301lk?"}, {"text_idx": "#000012", "text": "- Vit sleppa u\u0301t at ganga tv\u00e6r fer\u00f0 ein ha\u0301lvan ti\u0301ma um dagin, men vit skulu ganga gj\u00f8gnum somu hur\u00f0, sum smitta\u00f0i perso\u0301nurin, i\u00f0 eisini situr avbyrgdur her. Men vit hava ikki m\u00f8guleika at spritta hendurnar. Vit eru heldur ikki kanna\u00f0 av l\u00e6kna si\u0301\u00f0an vit komu her, bert eftirspurd umvegis telefon, sigur vi\u00f0komandi, sum ikki ynskir at almenningurin skal fa\u0301a at vita hv\u00f8r vi\u00f0komandi er, ikki eingang um talan er um mann- ella konufo\u0301lk."}, {"text_idx": "#000013", "text": "Vit endurgeva br\u00e6vi\u00f0 herundir i\u0301 fullum li\u0301ki:"}, {"text_idx": "#000014", "text": "Men nu\u0301 kann ta\u00f0 vera nokk!"}, {"text_idx": "#000015", "text": "Eg vil byrja vi\u00f0 at siga, at eg bara kann u\u0301ttala meg fyri meg sja\u0301lva/n.\u2028Hetta er 6 dagur hja\u0301 m\u00e6r a\u0301 Hotel Va\u0301gar, har eg var avbyrgd/ur heima vi\u00f0 hu\u0301s og seinni a\u0301 Ei\u00f0ragar\u00f0i, eina na\u0301tt, a\u0301\u00f0renn eg fekk bo\u00f0ini um at eg skuldi koma her. Men eitt i\u00f0 eg undrist a\u0301 er, hvi\u0301 alt gongur so seint fyri seg? Gottnokk er ta\u00f0 komi i\u0301 r\u00e6tta lag at vit sleppa u\u0301t at r\u00f8ra okkum i\u0301 1 ti\u0301ma um dagin, men hvi\u0301 fa\u0301a vit ikki sa\u0301larhja\u0301lp?"}, {"text_idx": "#000016", "text": "Og hvi\u0301 fa\u0301a vit ikki spritt? Ta\u0301 ein smitta\u00f0ur perso\u0301nur er her a\u0301 hotellinum, i\u00f0 by\u0301r a\u0301 somu gongd og bru\u0301kar somu hur\u00f0 sum vit \u00f8ll!"}, {"text_idx": "#000018", "text": "Kringvarp F\u00f8roya gj\u00f8rdi eina samr\u00f8\u00f0u i\u0301 si\u0301\u00f0stu viku, har bleiv ta\u00f0 millum anna\u00f0 sagt, at vit skulu fa\u0301a tey ney\u00f0ugu tingini, i\u00f0 vit hava bru\u0301k fyri. Og at l\u00e6knar skulu tryggja, at vit hava ta\u00f0 gott og halda eyguni v\u00e6l og vir\u00f0ilgani vi\u00f0 okkum, ti\u0301 at vit skulu hava ta\u00f0 gott uppa\u0301 allar ma\u0301tar."}, {"text_idx": "#000019", "text": "Hetta fekk meg at hugsa, ja eg bleiv uppringd/ur fri\u0301ggjakv\u00f8ldi\u00f0, har eg fekk at vita, at ein skipan ver\u00f0ur sett i\u0301gongd, har vit fara at bli\u0301va uppringd hv\u00f8nn dag, fyri at vita um vit mangla naka\u00f0. Men eingin hevur ringt til mi\u0301n, fyri at vita um eg mangli naka\u00f0."}, {"text_idx": "#000020", "text": "Ta\u00f0 eru 4 l\u00e6knar, i\u00f0 hava ringt av og a\u0301, men ta\u00f0 er bert fyri at kanna umst\u00f8\u00f0urnar a\u0301 hotellinum og fyri at vita, um eg havi fingi\u00f0 naka\u00f0 sju\u0301kuey\u00f0kenni, men eingin spyr meg um hvussu eg havi ta\u00f0 vi\u00f0 at sita i\u0301 einum kamari, har eg n\u00e6rum ma\u0301 sita vi\u00f0 gardinunum fyri vindeyguni, ti\u0301 at fo\u0301lk koyra \u00f8\u00f0rindaleys oman a\u0301 hotelli\u00f0, ste\u00f0ga uppi a\u0301 landsvegnum og taka myndir."}, {"text_idx": "#000021", "text": "Eg kann vera heilt erlig/ur og siga, at eg ikki havi ta\u00f0 gott vi\u00f0 at sita innisperra\u00f0/ur! Men eingin hevur bjo\u0301\u00f0a m\u00e6r sa\u0301larhja\u0301lp! Og sigast skal, at eg ikki sleppi u\u0301t fyrenn ty\u0301sdagin i\u0301 komandi viku! Hetta meti eg als ikki er gott nokk, at koyra fo\u0301lk i\u0301 isolatio\u0301n og ikki geva teimum nakra hja\u0301lp!"}, {"text_idx": "#000022", "text": "I\u0301 dag, ta\u0301 vit fingu d\u00f8gur\u00f0a, ta\u0301 sto\u0301\u00f0 a\u0301 etikettini, Hetta er til Corona fo\u0301lkini. Hvi\u0301 skulu vit \u201cfri\u0301sku\u201d her a\u0301 hotellinum stemplast fyri corona, ta\u0301 vit \u201cbara\u201d sita avbyrgd!"}, {"text_idx": "#000023", "text": "At enda vil eg siga, at vit eru \u201csleppt uppa\u0301 fjall\u201d og at hetta hevur einki vi\u00f0 starvsfo\u0301lkini her a\u0301 Hotel Va\u0301gar ella kommunul\u00e6knan hja\u0301 m\u00e6r at gera, tey eru fitt og bli\u0301\u00f0 i\u0301mo\u0301ti m\u00e6r."}, {"text_idx": "#000024", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000027", "text": "Skuldin ver\u00f0ur undir eina a\u0301li\u0301kning vi\u00f0 a\u0301rslok 2024"}, {"text_idx": "#000029", "text": "Ri\u0301kiligt av pengum til verkfall i\u0301 langa ti\u0301\u00f0"}]